पहले यह गिरोह डेरे व मंदिर की रेकी करते हैं कि मंदिर व डेरे पर कितने व्यक्ति रहते हैं। इसके बाद यह यह गिरोह एक पिकअप गाड़ी को दो से तीन किलोमीटर दूर खड़ी कर देते हैं, जहां इन्होंने वारदात को अंजाम देना है। वहां से ये सदस्य पैदल आते हैं और वारदात को अंजाम देने से पहले शराब पीते हैं और जब रात के 12 बजे जाते हैं तो मंदिर व डेरे में घुसकर सो रहे लोगों के हाथ पांव बांध देते हैं। दो व्यक्ति सामान लूटते हैं और बाकी के व्यक्ति डंडे लेकर सोते हुए लोगों के पास खड़े हो जाते हैं। जैसे ही कोई जागता है तो उसके सिर पर तुरंत डंडे से वार कर उसे घायल कर देते हैं। फिर सामान लूट कर पैदल ही गाड़ी तक जाते हैं और फरार हो जाते हैं। एसपी सुरेंद्र सिंह भौरिया ने दावा किया कि इन बदमाशों ने शिव रात्रि पर भाई-बहन मंदिर की रेकी की थी, क्योंकि उस दौरान वहां पर कांवड़ियों के लिए शिविर लगाया था। इसके बाद 18 अगस्त की रात को बदमाशों अपनी पिकअप गाड़ी यूपी बोर्ड पर रोक दी और वहां से पैदल खेतों से होते हुए भाई-बहन मंदिर के समीप पहुंचे वहां उन्होंने पहले तो शराब पी। जब रात को 12 बजे से ज्यादा का समय हो गया तो पेड़ों के टहनी तोड़कर मंदिर में कूद गए, मंदिर में सो रहे तीनों पुजारियों के हाथ पांव बांध दिए।